
KĖDAINIŲ RAJONO SAVIVALDYBĖS ADMINISTRACIJA ORGANIZUOJA KONKURSĄ CENTRALIZUOTO VIDAUS AUDITO SKYRIAUS AUDITORIAUS
PAREIGOMS UŽIMTI

Pareiginės algos pastoviosios dalies koeficientas – 1,10
Pareigybės lygis – A2.

Asmeniui, laimėjusiam konkursą, bus nustatomas 3 mėnesių išbandymo terminas.

Bendrieji ir specialieji kvalifikaciniai reikalavimai

Darbuotojas, einantis šias pareigas, turi atitikti šiuos specialiuosius reikalavimus:
1. Atitikti bent vieną iš šių reikalavimų:
1.1. turėti aukštąjį universitetinį išsilavinimą su bakalauro kvalifikaciniu laipsniu ekonomikos, finansų, verslo vadybos arba apskaitos ar jam prilygintą išsilavinimą;
arba:
1.2. turėti aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą ir ne mažesnį kaip 1 metų audito arba vidaus audito profesinio darbo stažą;
2. Būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais viešąjį administravimą, biudžetinių įstaigų ir organizacijų ūkinę, finansinę veiklą, biudžeto sudarymo ir vykdymo, darbo santykių reguliavimą, buhalterinę apskaitą ir finansinę atskaitomybę bei turto naudojimą;
3. Gerai išmanyti Lietuvos Respublikos vidaus kontrolės ir vidaus audito įstatymo ir jį įgyvendinančių teisės aktų nuostatas, kitų vidaus auditą reglamentuojančių teisės aktų nuostatas, vidaus auditorių profesinės etikos principus ir normas;
4. Gebėti savarankiškai planuoti, organizuoti savo veiklą, priimti sprendimus, bendrauti, bendradarbiauti, sklandžiai dėstyti mintis žodžiu ir raštu;
5. Mokėti dirbti „Microsoft Office“ programiniu paketu;
6. Mokėti analizuoti, apibendrinti informaciją, rengti teisės aktus, išmanyti kalbos kultūrą ir dokumentų rengimo, tvarkymo ir apskaitos reikalavimus;
7. Žinoti dokumentų priėmimo, saugojimo, atidavimo į archyvą tvarką.

Pretendentas norintis dalyvauti konkurse pateikia šiuos dokumentus:

1. Valstybės tarnybos valdymo informacinėje sistemoje nurodytos formos prašymą dalyvauti konkurse.
2. Gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį (-ius), elektroninio pašto adresą (-us), išsilavinimą, darbo patirtį, savo privalumų sąrašą: dalykines savybes, kompetencijas ir gebėjimus, informaciją apie kvalifikacijos kėlimą ir kt.).
3. Asmens tapatybę, išsilavinimą patvirtinančių dokumentų kopijas.
4. Pretendento anketą (pretendentams į darbuotojo pareigas).
5. Nepriekaištingos reputacijos reikalavimų atitikties deklaraciją (pretendentams į darbuotojo pareigas).

Atrankoje pretendentų vertinimo metodas – testas žodžiu (pokalbis).

Dokumentų pateikimo būdas: el. būdu (per VATIS Prašymų teikimo modulį: https://portalas.vtd.lt/lt/centralizuoto-vidaus-audito-skyriaus-auditorius-322;1074060.html)


Dokumentai priimami iki 2025 m. rugsėjo 22 d. imtinai.



Konkursą organizuojančios Kėdainių rajono savivaldybės administracijos kontaktai išsamesnei informacijai:
Atsakingas asmuo: Teisės ir personalo skyriaus vyr. personalo atrankos specialistė Eglė Lapinskaitė
Telefonas: +37034744210
El. paštas: egle.lapinskaite@kedainiai.lt
Adresas: J. Basanavičiaus, 36, LT-57228 Kėdainiai 
